ওয়েব ডেস্ক: গৌতম কুণ্ডুর মুক্তির দাবিতে ফের পথে নামল সংস্থার কর্মী ও এজেন্টদের জয়েন্ট ফোরাম। রানি রাসমণি রোডে বিক্ষোভ সমাবেশে সামিল হন ফোরামের সদস্যরা। ছুটির দিন হলেও কলকাতার রাস্তায় ব্যাপক জানজটের সৃষ্টি হয়। আটকে পড়েন বহু মানুষ। ফোরামের অভিযোগ, ইডি অবৈধভাবে গ্রেফতার করেছে সংস্থার কর্ণধার গৌতম কুণ্ডুকে। তাঁকে অবিলম্বে মুক্তি দিতে হবে। সংস্থার সমস্ত ব্যাঙ্ক অ্যাকাউন্ট খুলে দেওয়ারও দাবি জানিয়েছে এই ফোরাম। আমানতকারীদের টাকা ফেরানোর জন্য এই অ্যাকাউন্টগুলি খুলে দেওয়ার দাবি ফোরামের। এর আগেও গৌতম কুণ্ডুর গ্রেফতারের সময় সাংবাদিকদের ওপর চড়াও হয়েছিলেন ফোরামের সদস্যরা।